**Zirc Városi Önkormányzat**

pályázatot hirdet **szakmai vezető**

munkakör betöltésére.

**A munkaviszony időtartama:**

határozott idejű munkaviszony 2023. március 31. napjáig

**Foglalkoztatás jellege:**

Teljes munkaidő

**A munkavégzés helye:**

Veszprém megye, 8420 Zirc, Március 15. tér 1.

**Ellátandó feladatok:**

„A Bakony a mi otthonunk” TOP-5.3.2-17-VE1-2021-0002 projekt keretein belül:

* a támogatási szerződésében rögzített tevékenységek megvalósításának ütemterv szerinti szakmai irányítása, támogatása;
* az Útvonalterv, Cselekvési terv és a Rendezvénynaptár kidolgozása figyelemmel a költségvetésre, az elkészítés koordinálása a Konzorciumvezető és Konzorciumi tagok jóváhagyása mellett;
* a Cselekvési tervben jelölt programok, rendezvények, akciók megvalósításának elősegítése;
* projekt résztevékenységek eredményeinek népszerűsítése, disszeminálása;
* közreműködés a projektfolyamatok szabályozásának kialakításában;
* a szakmai tevékenységek végrehajtásában érintett munkatársak munkájának koordinálása;
* a projekt képviselete a szakmai rendezvényeken;
* a projektmegbeszélések összehívásának kezdeményezése;
* a projekt szakmai megvalósításával kapcsolatos hivatalos levelezés ügyvitele;
* a beszámolók és projekt előrehaladási jelentések szakmai fejezeteinek elkészítése és
* folyamatos kapcsolattartás és közös munka a projektmenedzsmenttel és szakmai koordinátorral.

**Javadalmazás:**

A projekt dokumentumokban meghatározottak alapján megállapodás szerint.

**Pályázati feltételek:**

- Cselekvőképesség,

* Büntetlen előélet,
* Felsőoktatásban szerzett bölcsészettudományi, társadalomtudományi, hittudományi, közszolgálati, jogi, gazdaságtudományi, természettudományi, művészeti, pedagógus, szakképzettség; vagy felsőoktatásban szerzett szakképzettség és közművelődési, közgyűjteményi felsőfokú szakképesítés

**A pályázat elbírálásánál előnyt jelent:**

* Európai és hazai pályázatok lebonyolításával kapcsolatos legalább 1-3 éves szakmai tapasztalat;
* Kulturális, közművelődési és oktatási területen szerzett legalább 1-3 éves szakmai tapasztalat,
* Helyismeret Zircen és a környező településeken

**Elvárt kompetenciák:**

* precíz munkavégzés;
* megbízhatóság;
* jó kommunikációs készség - írásban, szóban egyaránt;
* problémamegoldó készség;
* együttműködő készség;
* terhelhetőség, jó stressztűrő készség

**A pályázat részeként benyújtandó iratok, igazolások:**

* részletes szakmai önéletrajz;
* 3 hónapnál nem régebbi erkölcsi bizonyítvány vagy annak igénylését bizonyító okirat másolata;
* A végzettsége(ke)t, szakképzettsége(ke)t igazoló dokumentumok másolata;
* Szakmai tapasztalatot igazoló dokumentum(ok) másolata;
* Tetszőleges számú referencia bemutatása a pályázatokban való közreműködéssel, lebonyolítással, projektmenedzseri feladatok ellátásával kapcsolatosan;
* A pályázó beleegyező nyilatkozata arról, hogy az egészségügyi alkalmassági vizsgálatnak eleget tesz;
* A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul, a benyújtott pályázati anyagot a pályázati eljárásban részvevők megismerhetik;
* A pályázó nyilatkozata arra vonatkozóan, hogy nem áll cselekvőképességet kizáró vagy korlátozó gondnokság alatt.

**A munkakör betölthetőségének időpontja:**

A munkakör a pályázat elbírálását követően azonnal betölthető.

**A pályázat benyújtásának határideje:** 2021. október 18.

A pályázati kiírással kapcsolatosan további információt Ottó Péter polgármester nyújt, a 06-88-593-702 -os telefonszámon.

**A pályázatok benyújtásának módja:**

* Postai úton, a pályázatnak a Zirci Közös Önkormányzati Hivatal címére történő megküldésével (8420 Zirc, Március 15. tér 1.). Kérjük a borítékon feltüntetni a munkakör megnevezését: szakmai vezető
* Elektronikus úton Ottó Péter polgármester részére a [polgarmester@zirc.hu](mailto:polgarmester@zirc.hu) e-mail címen keresztül

**A pályázati eljárás, a pályázat elbírálásának módja, rendje:**

A pályázatról a polgármester dönt. A pályázók a pályázat eredményéről az elbírálást követően értesítést kapnak. Az eredménytelen pályázók anyagát visszaküldjük. A munkáltató a pályázat eredménytelenné nyilvánításának a jogát fenntartja.

**A pályázat elbírálásának határideje:** 2021. október 31.

**A pályázati kiírás további közzétételének helye, ideje:**

* www.zirc.hu - 2021. szeptember 21.
* www.borzavar.hu - 2021. szeptember 21.
* www.lokut.hu - 2021. szeptember 21.

**A munkáltatóval kapcsolatos egyéb lényeges információ:**

A munkakör betöltése 3 hónap próbaidő kikötésével történik. Az adatkezelés célja: a tisztségre megfelelő pályázó kiválasztása. Az adatkezelés jogalapja: EU 2016/679. számú rendelet 6. cikk 1) bekezdése a) pontja alapján az érintett magánszemély hozzájárulása. Az adatkezelés időtartama: sikeres pályázó kiválasztását követő 30. nap. Ezt követően a sikertelen pályázati anyagok visszaküldésre kerülnek.